Reede on saabunud ja sellest võib ainult rõõmu tunda. Aga just seepärast et homme varahommikul viib tee meid kaugele huvitavatesse kohtadesse. See tee on rongitee, mida mööda kulgeme  sihtjaama Balti Jaam :D Toimub Tallinnasse minek, mille tarvis on mul ilmselt vaja täna õhtul vara magama minna, et ei peaks rongis magama.    Olen nädalavahetuse jaoks nädala algusest saati mõningaid ettevalmistusi teinud- ostsin riided, milliseid ma varemalt kandnud pole. Sain suhtleliselt hästi läbi nende ostudega, arvestades Viljandi poode. Laupäevaseks õhtuks tegin omale maski valmis, selline poolnäo mask, mis jätab alanäo avatuks.  Taust on helesinine, silmaaukude ümbrused tegin kollased  tehes nendele leegitaolised moodustised. Maski laubale joonistasin tribal tattoo'le omase kujundi, mustaga. Hiljem täiendasin seda musta värvi hõbedase tintelpeniga ja visandasin juurde ka kuldseid täppe. Kinnitused tegin sedasi, maski mõlemale tagaserva küljele, paigaldasin kahte kinnituspunkti rahakummid. Välja näevad nad siis sedasi, et kummagi kõrva taha saan selle kummi tõmmata ja mask püsib näos.    Eile, nagu ka täna veel, on haridusmäss. Polnud väga asja tuiata nende kutse- ja keskkoolide  osas, pigem jäi minu pärusmaaks see väiksem osa saali vasakul serval-kõrgkoolid. Ja neid oli võrreldes kutsekoolide ja gümnaasiumidega seal ikkagist vähe.  Peale mässu käisin tsipa kodus ja siis suundusin Kirsimäe kohviku mugavatesse tingumustesse vedelema ja jutustama. See koosistumine oli tõesti midagi väärt, see oli hea õhtu.    Kõigile ilusat nädalavahetust! Loodan et tuleb päikest, siis on südames soojem :D